钦定古今图书集成/明伦汇编/家范典/第013卷 > 《思亲歌》段继芳
## 钦定古今图书集成/明伦汇编/家范典/第013卷 > 《思亲歌》段继芳

“人遇岁时歌且乐，我遇岁时心如灼。堂上椿萱陵霜
凋，舞衣翩翩为谁著。君不见老莱子，行年七十供甘
旨。”忆昔我年二十馀，双亲弃置归荒垒。茫茫天地亦
何宽，茕茕一身独无依。又不见黄香七岁能扇枕，定
省晨昏心凛凛。我生老大犹痴愚，晓日红窗尚酣寝。
黄卷那堪颂《蓼莪》，绿野徒滋愧桑葚。父兮父兮甘勤
劳，教儿读书衣蓝袍。衣得蓝袍自翱翱，语言逆意诉
且号。母兮母兮何眷恋？一时不见抚摩遍，少值寒暄
心胆战。饮不下兮食不咽，父母不可还，父母恩如天。
恩爱随流水，抱恨常涓涓。人生至此悲何益，不如生
前供朝夕。百年此身将奈何，年年时祀歌《哀歌》。